Αντώνιος Σβώκος

Ο Αντώνιος Σβώκος (1903 -  23 Οκτωβρίου 1956) υπήρξε Έλληνας δημοσιογράφος και πολιτικός. Υπηρέτησε ως νομάρχης σε διάφορες περιοχές της Ελλάδας ως τον θάνατό του.

 Βιογραφικά στοιχεία
 Δημοσιογραφική σταδιοδρομία 
Γεννήθηκε το 1903 στο χωριό Χόμορη της Ναυπακτίας και ήταν γόνος μεγάλης οικογένειας. Εργάστηκε ως δημοσιογράφος σε διάφορες εφημερίδες της πρωτεύουσας ("Τύπος", "Καθημερινή") και ως διευθυντής στο "Ελληνικόν Αίμα"). Αναδείχθηκε ως από τους πιο μαχητικούς λειτουργούς του Τύπου στην εποχή του τόσο ως συντάκτης όσο και ως αρθρογράφος.Αντώνιος Σβώκος, Νεκρολογία στην εφημερίδα Νέα Εποχή, 26 Οκτωβρίου 1956, σελ. 4. Κατά την παραμονή του στο Κάιρο υπηρέτησε ως αξιωματικός και συνέχισε να δημοσιογραφεί, καταγράφοντας παράλληλα τις εντυπώσεις του από τις ωμότητες των Ναζί στην Ελλάδα κατά την περίοδο της Κατοχής.

 Νομάρχης 
Ως νομάρχης προσέφερε σημαντικές υπηρεσίες και ήταν αποφασιστικός και εργατικός, με αποτέλεσμα να χαρακτηρίζεται γόνιμη η νομαρχία του τουλάχιστον στην Πιερία. Το 1950 ήταν Νομάρχης Αργολίδας και επίσης υπηρέτησε νωρίτερα (1946) ως Νομάρχης Χίου. 
Στις 10 Φεβρουαρίου 1955 διορίστηκε Νομάρχης Πρέβεζας.Γεώργιος Ι. Κούρτης, Η Κοινοβουλευτική πορεία της Πρέβεζας (1915-2005), Αθήνα, 2005, σελ. 264-270. Με την ανάληψη των εκεί καθηκόντων του κάλεσε τους δημάρχους και κοινοτάρχες του νομού να θέσουν ως μία από τις ευγενέστερες φιλοδοξίες τους να γίνουν "παραμυθηταί εις τον πόνον των δυστυχούντων" (αναφέρεται στην εγκύκλιο του νομάρχη).εφ. Εμπρός, 26 Μαρτίου 1955,  σελ. 3.

 Θάνατος και κηδεία 
Στις 20 Οκτωβρίου 1956 και ενώ υπηρετούσε ως νομάρχης στην Πιερία, υπέστη εγκεφαλική συμφόρηση και απεβίωσε τρεις ημέρες μετά στην Κατερίνη."Απεβίωσεν ο Νομάρχης Πιερίας Αντ. Σβώκος", εφ. Ελευθερία, 24 Οκτωβρίου 1956.   Η σορός του μεταφέρθηκε στην Αθήνα και κηδεύτηκε στις 24 Οκτωβρίου στη Φιλοθέη.

 Συγγραφικό έργο 
Πέρα από τη δημοσιογραφική και πολιτική του σταδιοδρομία, ο Αντώνιος Σβώκος συνέγραψε και λαϊκά μυθιστορήματα. Κυριότερα έργα του είναι: "Μπροστά στο Απόσπασμα" και "Οι λήσταρχοι Ρεντζαίοι και η ληστεία της πέτρας : ολόκληρη η αιματηρά δράσις των : 96 φόνοι και ληστείαι" (Αθήναι : Αφοι Αλέκος και Ευάγγ. Παπαδημητρίου).Βιβλιοθήκη Κέντρο Πληροφόρησης ΑΠΘ, ανάκτηση 23 Οκτωβρίου 2016.

 Παραπομπές 

 Εξωτερικοί σύνδεσμοι 
Η γερμανική κτηνωδία, κείμενο του Αντωνίου Σβώκου, Κρητίστωρ, Αρχείο-Συλλογή: Δανδόλειος Βιβλιοθήκη.

Κατηγορία:Έλληνες δημοσιογράφοι του 20ού αιώνα
Κατηγορία:Νομάρχες Αργολίδας
Κατηγορία:Νομάρχες Πιερίας
Κατηγορία:Νομάρχες Πρέβεζας
Κατηγορία:Νομάρχες Χίου
Κατηγορία:Έλληνες Νομάρχες